नगरपारकर जैन मंदिर
नगरपारकर जैन मंदिर पाकिस्तान के दक्षिणी सिंध प्रांत में नगरपारकर के पास के क्षेत्र में स्थित हैं। ये परित्यक्त जैन मंदिरों का समुह है और साथ ही यहा मंदिरों की स्थापत्य शैली से प्रभावित एक मस्जिद भी है। १२वीं से १५वीं शताब्दि में इनका निर्माण हुआ था - एक ऐसी अवधि जब जैन स्थापत्य अपने चरम पर थी। सन् २०१६ में इस पूरे क्षेत्र को विश्व धरोहर स्थलों की ‎अस्थायी सूची में शामिल किया गया।